คุณค่ะ หนูเป็น ถุงน้ำที่ปีกมดลูกข้างขวาค่ะ ที่ รพ.แรกเคยรักษาโดยการฉีดยาคุม เดือนละ 1 เข็มค่ะ 6 เดือน ปรากฏว่า ถุงน้ำไม่ยุบลงค่ะ หลังจากนั้นหนูเลยไม่ได้ฉีดอีก ประจำเดือนก็หายไปเลยค่ะ 6เดือน หนูก็ไปหาอีก ให้ยามาทาน ประจำเดือนเลยมาปรกติค่ะ หลังจากนั้น จึงเปลี่ยนที่รักษาไป ที่ รพ อื่น รักษาเหมือนเดิมค่ะ ฉีดยา 6 เดือน 6 เข็มหลังจากนั้นผ่าค่ะ ตั้งแต่ 19 ธค 60 ที่ผ่าตัดรังไข่ ออก 1 ข้าง จนปัจจุบัน ประจำเดือนยังไม่มาเลยค่ะ เลยไปพบ บอกว่าประจำเดือนไม่มาก็ มีสิทธิ์ท้องได้ ให้ปล่อยไว้แบบนี้ หนูอยากจะทราบง่าจริงหรือค่ะ ที่คนไม่มีประจำเดือนจะท้องได้ คือหนูอยากมีน้องมากค่ะ เลยไม่รู้จะรักษาไปแนวทางไหนต่อ เพราะประจำเดือนหนูไม่มี
สวัสดีค่ะอาการประจำเดือนไม่มานั้นเป็นสิ่งที่พบได้ค่อนข้างบ่อย ส่วนสาเหตุที่ทำให้ประจำเดือนมาไม่สม่ำเสมอนั้น มีหลายอย่าง เช่น ความไม่สมดุลของฮอร์โมนเพศ (ฮอร์โมนเอสโตรเจนและฮอร์โมนโปรเจสเตอโรน) พบได้ในภาวะ การใช้ยาคุมกำเนิดที่ไม่ถูกต้อง การรับประทานยาหรืออาหารบางชนิดที่อาจมีฮอร์โมนเพศหญิงผสมอยู่ ความผิดปกติของการตกไข่ (ovarian dysfunction) การออกกำลังกายหนัก หรือความเครียด ก็ทำให้ประจำเดือนมาไม่สม่ำเสมอได้ การทำงานของไทรอยด์ผิดปกติ การตั้งครรภ์ เป็นต้นกรณีนี้ผ่าตัดถุงน้ำรังไข่ออกแล้ว ก็ยังมีรังไข่อีกข้างที่ยังทำให้ร่างกายมีฮอร์โมนปกติ ส่วนโอกาสในการตั้งครรภ์นั้น ขึ้นกับหลายปัจจัยมากมาย ทั้งฝ่ายชายและฝ่ายหญิง แนะนำว่า ควรปรึกษาแพทย์ เพื่อรับการตรวจร่างกาย และอาจต้องตรวจเพิ่มเติมอื่น แล้วจึงให้การวินิจฉัยและการรักษาที่ถูกต้องเหมาะสมต่อไปค่ะ